
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO IŠNUOMOTI NEGYVENAMĄSIAS PATALPAS, ESANČIAS ŠAKIUOSE, BAŽNYČIOS G. 37
2014 m. birželio 27 d. Nr. T-217
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi ir 14 straipsnio 6 dalimi bei rajono savivaldybės tarybos 2013 m. sausio 31 d. sprendimu Nr. T-14 patvirtinto Rajono savivaldybės vardu sudaromų sutarčių pasirašymo tvarkos aprašo 2.6 punktu, nusprendžia:

1. Leisti viešo konkurso būdu dešimčiai metų išnuomoti rajono savivaldybei nuosavybės teise priklausančias ir rajono savivaldybės administracijos patikėjimo teise valdomas 69,54 kv. m ploto negyvenamąsias patalpas, esančias Šakių m., Bažnyčios g. 37, asmens sveikatos priežiūros rentgenodiagnostinei (įrengiant kompiuterinį tomografą) ir konsultacinei veiklai (Nekilnojamojo daikto kadastrinių matavimų byloje Nr. 84/217 pastatas pažymėtas šifru 19D5/p, unikalus pastato Nr. 8490-0000-1104, patalpų indeksai 1-132, 1-133, 1-134, 1-135, 1-136, 1-137, 1-138, 1-139).

2. Pavesti nuolatinei turto nuomos konkurso komisijai, skelbiant viešą konkursą, vadovautis rajono savivaldybės tarybos 2003 m. vasario 20 d. sprendimu Nr. 26 patvirtinta savivaldybės ilgalaikio materialiojo turto nuomos konkurso organizavimo tvarka.

3. Įgalioti rajono savivaldybės administracijos direktorių su turto nuomos konkurso laimėtoju pasirašyti nuomos sutartį bei perdavimo-priėmimo aktą.

